b'\n_START_ARTICLE_\nCameron Bright\n_START_SECTION_\nZgodnje in osebno \xc5\xbeivljenje\n_START_PARAGRAPH_\nCameron Bright se je kot Cameron Douglas Crigger rodil 26. januarja 1993 v Victorii, Britanska Kolumbija, Kanada. Drugo ime,\xc2\xa0\xc2\xbbDouglas\xc2\xab, je dobil po svojemu dedku. Ima brazgotino nad obrvjo, ki jo je dobil, ko ga je njegov brat lovil okrog vaze z vrtnicami. Doma ima dva psa in eno ma\xc4\x8dko.\n_START_SECTION_\nKariera\n_START_PARAGRAPH_\nCameron Bright je s svojo igralsko kariero za\xc4\x8del leta 2000 pri sedmih letih, ko je igral v reklami za telefonsko zdru\xc5\xbebo Telus in kmalu za tem je dobil vlogo v televizijski seriji Higher Ground. Kasneje se je pojavil \xc5\xa1e v nekaterih televizijskih filmih, vendar nikjer ni imel pomembne vloge. V vseh je igral kot Cameron Crigger._NEWLINE_Leta 2004 dobi vloge v psiholo\xc5\xa1kemu trilerju The Butterfly Effect, filmu Birth in grozljivki Godsend, leta 2005 v televizijski seriji Stargate SG-1, kjer je igral Orlina in s tem do\xc5\xbeivel preboj, leta 2006 pa v akcijskemu filmu Ultraviolet, filmu Running Scared, komediji Thank You for Smoking in televizijski seriji X-Men: The Last Stand._NEWLINE_Leta 2007 je igral v filmih Juno, Normal in Christmas in Wonderland ter seriji The 4400, letos pa smo ga videli v filmu An American Affair in trilerju Walled In, kmalu pa v kinematografe pride film Mlada luna, kjer igra Aleca, dvoj\xc4\x8dka vampirke Jane (Dakota Fanning)._NEWLINE_Trenutno snema film Mrk, nadaljevanje Mlade lune, ki pride v kinematografe leta 2010.'